श्याम रंग में रंग गया रेनवाल
पदयात्राओं की क्षेत्र में धूम
भास्करन्यूज| किशनगढ़-रेनवाल
शहरसोमवार को श्याम रंग में रंगा हुआ नजर आया। दिन भर खाटूश्याम जी के लिए जा रहे पदयात्रियों का रेला लगा रहा। शहर से श्याम भक्त बाबा श्याम के जयकारे लगाते हुए भजनों पर नाचते, गुलाल उड़ाते हुए सैकडों पदयात्री गुजरे। श्याम भक्तों के लिए जगह-जगह नाश्ता, चाय पानी, फल रात्रि विश्राम की व्यवस्था की गई। बस स्टैंड के नजदीक श्याम भक्तों के लिए बड़े स्तर पर चाय नाश्ते की व्यवस्था की गई। शाम को आलम यह था कि रेनवाल श्याम नगरी नजर आने लगा। श्याम मित्र मंडल द्वारा माहेश्वरी धर्मशाला में भंडारा रात्रि विश्राम की व्यवस्था की गई।
जालसू|ग्रामखन्नीपुरा से खाटूधाम जाने वाले पदयात्रियों का ग्राम रायथल में सरपंच मंजूदेवी यादव ने स्वागत किया। इसके बाद सभी पदयात्रियाें को अल्पाहार करवाया गया। पदयात्री बाबा श्याम के जयकारे लगाते डीजे की धुन पर नाचते गाते खाटू धाम के लिए रवाना हुए।
पचकोडिया|क्षेत्रमें अलसुबह से ही विभिन्न स्थानों से आए खाटूश्याम धाम जा रहे श्याम भक्त पदयात्रियों का स्वागत कर अल्पाहार करवाया गया जो सिलसिला दिनभर जारी रहा। श्रीश्याम मित्र मण्डल अध्यक्ष गोमाराम ककरालिया ने बताया कि क्षेत्र से गुजरने वाले श्याम भक्त पदयात्रियों का दिनभर मेला सा लगा रहा। पदयात्रियों का श्रीश्याम मित्र मण्डल पचकोडिया, सरस्वती धाम, भोजपुरा सहित कई जगहों पर स्वागत किया गया। पदयात्री डीजे पर श्याम धुन पर नाचते-गाते जयकारे लगाते हुए गुजर रहे थे। इससे क्षेत्र का दिनभर भक्तिमय माहौल रहा।
कालाडेरा|कस्बेसे श्री श्याम भक्त मंडल के तत्वावधान में पदयात्री खाटू के लिए रवाना हुए। इससे पूर्व कस्बे के श्री जी महाराज के मंदिर पर विधिवत पूजा अर्चना की गई आरती के साथ पदयात्री खाटू धाम के लिए रवाना हुए।
फुलेरा|कस्बेके सब्जी मण्डी स्थित गोविन्ददेव मन्दिर में सोमवार को महिला मण्डल की आेर से फागोत्सव मनाया गया। नीता अग्रवाल के सान्निध्य में महिला गायक किरण विजयवर्गीय, तारादेवी सोनी अन्य ने भगवान श्याम प्रभु, शंकर भगवान, मां दुर्गा, बालाजी के भजनों की प्रस्तुति देकर मन मोहा। इसके बाद राजाराम शर्मा के सान्िध्य में फूलों की होली खेली गई।
पचकोडिया. नाचते-गातेजाते श्याम बाबा के पदयात्री।
किशनगढ़-रेनवाल. शहरसे गुजरती खाटूश्याम धाम पदयात्रा में शामिल लोग।
hin_Deva hin_Deva bho_Deva hin_Deva hin_Deva hin_Deva hin_Deva awa_Deva awa_Deva mai_Deva